

**„Tisza-menti virágzás 2”**

**EFOP 1.5.3-16-2017-00001 projekt**

**Utalvány Szabályzata**

Csongrád Városi Önkormányzat Képviselő – testülete az EFOP 1.5.3-16-2017-00001 kódszámú, Tisza – menti virágzás 2 projekt keretében a képzésbe bevont célcsoport számára az alábbi utalvány szabályzatot állapítja meg.

**I. A szabályzat célja**

E szabályzat célja a „Tisza-menti virágzás 2” projekt képzéseibe bevont célcsoport tagok motiválása a képzési programokba való bekapcsolódásra, együttműködésük ösztönzése, illetve a részvétel során előforduló tanulói lemorzsolódás csökkentése ajándékutalvány vagy egyéb természetbeni juttatás biztosításával.

**II. A Szabályzat hatálya**

A Szabályzat hatálya:

1. Humán közszolgáltatásban dolgozó személyek esetén:

* Csongrád Városi Önkormányzat,
* Csanytelek Község Önkormányzata,
* Felgyő Községi Önkormányzat,
* Tiszasas Községi Önkormányzat,
* Tömörkény Községi Önkormányzat

közigazgatási területén működő humán közszolgáltatásban dolgozó személyek, akik a „Tisza –menti virágzás 2” projektben felnőttképzési szerződéssel rendelkeznek és az általuk vállalt képzést sikeresen elvégezték

2.) Egyéb célcsoporttagok esetén:

* Csongrád Városi Önkormányzat,
* Csanytelek Község Önkormányzata,
* Felgyő Községi Önkormányzat,
* Tiszasas Községi Önkormányzat,
* Tömörkény Községi Önkormányzat

közigazgatási területén élő, állandó lakóhellyel, vagy tartózkodási hellyel rendelkező személyek, akik a „Tisza –menti virágzás 2” projektben felnőttképzési szerződéssel rendelkeznek és az általuk vállalt képzéseket sikeresen elvégezték

**III. Jogosultsági feltételek**

1. ) A Szabályzatban meghatározott mértékű étkezési utalványra vagy egyéb természetbeni juttatásra jogosultak azon személyek, akik a Tisza – menti virágzás 2, EFOP 1.5.3-16-2017-00001 kódszámú projektben felnőttképzési szerződés alapján kapcsolódtak be a felnőttképzésekbe és

1. a képzések során hiányzásaik mértéke nem haladta meg a Felnőttképzési szerződésben meghatározott mértéket, valamint
2. a képzési programot sikeresen elvégezték, amit Tanúsítvány felmutatásával igazolni tudnak

**IV. Kizáró okok**

1.) Az alábbi személyek nem részesülhetnek utalvány vagy egyéb természetbeni juttatás támogatásban:

1. Az a képzésbe bevont személy, aki a Felnőttképzési Szerződésben foglaltakat nem teljesíti,
2. Az a képzésben résztvevő személy, aki tanúsítványt a képzés végeztével nem szerez, vagy a tanúsítványa „Nem megfelelt” minősítést tartalmaz,
3. Az a képzésbe egyéni fejlesztési terv alapján bevont személy, aki a 4 db képzést maradéktalanul nem teljesíti.

**V. Az Utalvány összege**

1. A biztosított utalvány összege a képzési program fajtájától függően kerül megállapításra az alábbiak szerint:
2. azon humán közszolgáltatásban dolgozók, akik az általuk vállalt 1 db képzést sikeresen elvégezték 20.000 Ft összegű utalványban részesülnek.
3. azon hátrányos helyzetű személyek, akik rendelkeznek egyéni fejlesztési tervvel és folyamatos személyes mentorálás mellett kapcsolódtak be a képzési programba, és 4 db 30 órás képzésen vesznek részt 30.000 Ft értékű ajándék utalványban részesülnek.
4. azon személyek, akik nem rendelkeznek egyéni fejlesztési tervvel és 1 db 30 órás képzés elvégzését vállalják 10.000 Ft értékű ajándék utalványban részesülnek.

VI. Egyéb természetbeni juttatás

1. ) A Csongrád Megyei Aranysziget Otthon Kisréti Otthona lakói a képzések elvégzését követően természetbeni juttatásban részesülnek a Tisza-menti virágzás 2 projekt keretein belül. Speciális helyzetűket tekintve a támogatást egyéb természetbeni juttatásként biztosítjuk számukra.

2. ) Természetbeni juttatásként az utalvány értékével azonos mértékben és értékben kikapcsolódást biztosító és élményt szerző, tartalmas programot szervezünk számukra a projekt keretein belül, a pályázati támogatás terhére.

**VII. Eljárási szabályok**

1.) Az Utalványokat és az egyéb természetbeni juttatást Csongrád Városi Önkormányzat az EFOP 1.5.3-16-2017-00001 kódszámú, Tisza menti virágzás 2 elnevezésű projekt költségvetésének terhére biztosítja

2. ) Az utalvány típusa: Edenred Ajándékutalvány kizárólag hideg – és melegétkezésre

3.) Az utalványokat a képzésben résztvevők az alábbi eljárásrend szerint kapják:

1. az egyéni fejlesztési tervvel rendelkezők a 4 db képzés elvégzését követően, a negyedik képzés utolsó napján, a tanúsítvány átvételével egyidejűleg részesülnek az V. fejezet 1.) pontban meghatározott összegű utalványban.
2. az egyéni fejlesztési tervvel nem rendelkezők a képzés elvégzését követően, a képzés utolsó napján, a tanúsítvány átvételével egyidejűleg részesülnek az V. fejezet 1.) pontban meghatározott összegű utalványban.

4.) Az ajándékutalványok átvételét a célcsoporttagok egy átvételi jegyzék aláírásával igazolják.

5.) Az egyéb természetbeni juttatásban a speciális célcsoport a képzések elvégzését követően a projektidőszak alatt részesül.

**Záradék:**

Ez a Szabályzat **2020. február 20. napjától alkalmazandó.** E Szabályzatot a konzorciumvezető önkormányzat hivatalos képviselője saját kezű aláírásával hitelesítette.

C s o n g r á d, 2020. február 20.

……………………………………………………………….

Csongrád Városi Önkormányzat

Polgármestere